ГЮНТЕР АЙХ

ПРОИЗХОДЪТ НА ИСТИНАТА

Превод от немски: Венцеслав Константинов, —

chitanka.info

Да премислим произхода на истината:

корените й, облепнали с пясък,

следите й по земята,

измеримото раздвижване на въздуха,

когато като птица пристига.

Прозрения чрез „Первитин“[1],

събрани за отлитането с лястовиците.

Далеч, далеч, сред вечерта, над планината!

Други, каменоделски знаци по листата,

понятни само за съня

и едно с насмешките на бабите:

Затвори очи,

сега каквото виждаш,

то е твое.

1964

[1] Стимулант, активиращ кръвообращението — Б.пр. ↑

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги